पाएं अपने शहर की ताज़ा ख़बरें और फ्री ई-पेपरडाउनलोड करें
जिले के गांव मुंढलिया निवासी शिक्षक विजेंद्र सिंह का मोबाइल नंबर कोरोना का सैंपल देते समय किसी व्यक्ति ने धारूहेड़ा सीएचसी में लिखवा दिया। अब उक्त सैंपल की रिपोर्ट पॉजिटिव आने के बाद जब स्वास्थ्य विभाग ने उनसे संपर्क किया तो इस मामले का खुलासा हुआ। शिक्षक ने मामले कि शिकायत प्रशासन के साथ स्वास्थ्य विभाग को दी है। वह फिलहाल कोरोना से संक्रमित हैं और पिछले एक हफ्ते से अपने घर पर ही आइसोलेट हैं।
शनिवार को उनके पास धारूहेड़ा सीएचसी से कॉल आई जिसमें मोबाइल नंबर का हवाला देते हुए सैंपल के बारे में बताया। तब उन्होंने कहा कि धारूहेड़ा में कोई सैंपल ही नहीं दिया है, ऐसे में उनका नंबर किस तरह दर्ज हो गया है। तत्पश्चात उन्होंने स्वास्थ्य विभाग के अधिकारियों के साथ जिला प्रशासन को भी इस मामले में सूचना दी है। साथ ही इस मामले की जांच की मांग की है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn